b"\n_START_ARTICLE_\nSeneni voz\n_START_SECTION_\nZgodovina\n_START_PARAGRAPH_\nFlatford Mill je bil v lasti Constablejevega o\xc4\x8deta. Hi\xc5\xa1a na levi strani slike je pripadala sosedu Willyju Lottu, kmetu najemniku, za katerega so rekli, da se je rodil v hi\xc5\xa1i in je ni nikoli zapustil za ve\xc4\x8d kot \xc5\xa1tiri dni v \xc5\xbeivljenju. Ko\xc4\x8da Willyja Lotta je do danes ohranjena tako reko\xc4\x8d nespremenjena, ne obstaja pa nobeno drevo na sliki._NEWLINE_\xc4\x8ceprav je Seneni voz danes cenjen kot ena najve\xc4\x8djih britanskih slik, ko je bila prvotno razstavljena na Kraljevi akademiji leta 1821 (pod naslovom Pokrajina: poldne), ni uspela najti kupca._NEWLINE_Precej bolje je bil sprejet v Franciji, kjer ga je pohvalil Th\xc3\xa9odore G\xc3\xa9ricault. Slika je povzro\xc4\x8dila senzacijo, ko je bila razstavljena z drugimi Constablejevimi deli na Pari\xc5\xa1kem salonu leta 1824 (domneva se, da je vklju\xc4\x8ditev Constaljevih slik v razstavo poklon G\xc3\xa9ricaultu, ki je umrl v za\xc4\x8detku istega leta). Na tej razstavi je bil Seneni voz izbran za zlato medaljo, ki jo je podelil Karel X. Francoski, in odlitek te medalje je vgrajen v okvir slike. Constablejeva dela na razstavi so navdihnila novo generacijo francoskih slikarjev, vklju\xc4\x8dno z Eug\xc3\xa8nom Delacroixsom_NEWLINE_Na razstavi je bil s tremi drugimi Constables prodan Johnu Arrowsmithu, Seneni voz je v Anglijo vrnil drug trgovec D. T. White; ta ga je prodal gospodu Youngu, ki je prebival v mestu Ryde na otoku Wight. Tam sta na sliko naletela zbiralec Henry Vaugan in slikar Charles Robert Leslie.  Vaughan je ob smrti prijatelja, gospoda Younga, kupil sliko iz nekdanjega posestva; leta 1886 jo je predstavil Narodni galeriji v Londonu, kjer visi \xc5\xa1e danes.  Vaughan je v svoji oporoki v muzej South Kensington (zdaj muzej Victoria in Albert)  zapustil oljno skico Senenga voza, narejeno s paletnim no\xc5\xbeem._NEWLINE_ Seneni voz je bil razgla\xc5\xa1en za drugo najbolj priljubljeno sliko v kateri koli britanski galeriji, druga je Turnerjeva Fighting Temeraire in sicer v anketi iz leta 2005, ki jo je organiziral program Today Radio BBC 4. 28. junija 2013 je protestnik, za katerega so poro\xc4\x8dali, da je povezan s skupino 'O\xc4\x8detje 4 Pravice', nalepil fotografijo mladega fanta na sliko, ko je bila na ogled v Narodni galeriji. Delo ni bilo trajno po\xc5\xa1kodovano. _NEWLINE_Domneva se, da je bil razlog, da se je voz ustavil pri plitvini ta, da je re\xc4\x8dni vodi omogo\xc4\x8dilo hlajenje konjskih nog in namakanje koles. V vro\xc4\x8dem suhem vremenu bi lesena kolesa odstopila od svojih kovinskih plati\xc5\xa1\xc4\x8d. Navla\xc5\xbeenje koles je zmanj\xc5\xa1alo kr\xc4\x8denje in ohranilo zunanji kovinski trak na mestu."